I tidligere afsnit af "Billions":
Bobby Axelrod. Folkets mand.
Vi vil bure ham inde. Vi gør, hvad der end kræves.
Du er uvurderlig for firmaet.
Jeg begyndte der, før vi blev gift, og du fik dit embede.
Jeg sørger for mine folk. Når Mick Danzig tackles -
- bevæbnet på sin plæne, sørger jeg for det.
Man kommer ikke i min position uden at tolerere risici.
Vores. I vores position.
Jeg traf nogle afgørelser.
Du har lukket restauranten og gården.
Ud med jer, alle sammen!
Du har giftet dig med en forbryder. Gå bort. Bliv skilt fra ham.
Du vil have mig til at presse min mand.
Det ved du, at jeg ikke kan.
Fremover fortæller jeg dig, hvad din position er -
- hvis du overhovedet har en.
Din chef fik falske oplysninger om Axe og politiet -
- ved at læse sin kones private notater.
Du svigtede min tillid.
Du sidder der og påkalder dig moralsk overlegenhed.
Du arbejder for forbrydere og kan ikke engang selv erkende det.
Jeg fortæller dig om problemerne med Danzig -
- og så indledes der en efterforskning!
Jeg forrådte dig ikke. Brug en løgnedetektor, din skiderik.
Når jeg kommer tilbage, skal du være ude.
Sagen er lukket.
Du burde arbejde for Bachs firma med mine sager.
Jeg hørte ikke et nej.
Jeg beklager, at jeg betvivlede dig.
Din bonus. Jeg ville give dig to millioner.
Den er lige steget til fem.
Jeg siger op, Bobby. Jeg kan ikke benægte, hvad dette sted er -
- og hvem du er længere.
Den eneste fjende, der er mere farlig -
- end en mand med ubegrænsede ressourcer ...
... er en mand, der ikke har noget at miste.
Og det er, hvad du kigger på.
- Jeg beklager tidspunktet. - Det skal du aldrig sige til mig.
På mange måder har stedet her formet mig. Sid ned.
Intet sted er den nøgne kontrast mellem vindere og tabere tydeligere.
Jeg bad dig komme for at fortælle, hvordan vi vinder.
TRE DAGE TIDLIGERE
Undskyld mig.
- Vi skal på arbejde, skat. - Kald mig ikke skat.
Ingen åbner dørene, før Axe giver ordren.
Efter tre ugers arbejde i min stue mødte jeg op som den første.
Du mødte tidligt op for at se dig omkring, ikke?
For at se den sande årsag.
Du tror vel ikke, at brandanlægget forårsagede en oversvømmelse.
- Du vil ikke lade det ligge. - Kom nu. Han fik intet hjerteanfald.
- Hvem? - Clemenza. Men det skete ikke.
Han blev dræbt. Skulle det her være løgn?
Brandslukningsanlæg slår fra af sig selv.
- Vi måtte ikke hente vores ejendele. - Jeg ved ikke mere end jer.
- Jeg hørte, Axe gik amok. - Hvem fanden spurgte dig?
Siger Axe, at det var en teknisk fejl, så passer det.
- Er det tid? - Vi har brug for Wags.
Har vi det?
Vi lukker ikke dyrene ind, før dyrepasseren er til stede.
Jeg ser på det.
Du må forsvare din krave.
Hold albuen mod knæet, og lad den undslippe.
Det vil jeg gøre næste gang.
Når du behersker det, kan du basere angreb på forsvar.
Selv på ryggen.
Så er det tid, folkens.
Han venter på dig.
- Donna! Tag den venligst ud. - Beklager, jeg ville stoppe ham.
Jeg er Oliver Dake fra Kontoret for Intern Kontrol.
Var det et normalt tilsyn, havde du aftalt en tid.
Korrekt. Vi foretrækker ikke at give varsler i sådanne sager.
- Og hvilken ..? - Granskning af din seneste adfærd.
- Det lyder alvorligt. - Det er det skam.
Du vil sikkert gerne låne et kontor. Følg mig.
Se lige der.
Så du blev advaret.
Tro ikke, at det giver dig en fordel.
Hvem tænker dog på den måde?
Jeg har intet at skjule. Forvent fuldt samarbejde.
Uanset hvad, så finder jeg frem til sandheden.
Det satser jeg på.
Det er Dake. Hvor er vi med Rhoades-sagen?
Hør. Lad os tilføje selvangivelser til vores data ...
- Så er det tid, Wags. - Næsten.
Folk bliver snart trampet ned.
Før dem ind.
Nu ved I skiderikker, hvor meget I savner stedet, når I formenes adgang.
Ingen elektronik, privat eller andet, ud over en telefon må medbringes.
Alle ansatte får tildelt magnetiske ID-armbånd.
De skal anvendes for at komme gennem korsbommene.
Folk spørger mig, om der er noget, som penge ikke kan købe.
I offentligheden lukker jeg varm luft ud:
"Kærligheden i al dens glans", og så videre.
Det sande svar er: "Ikke meget".
Det bedste er, at de giver mig adgang til verdens mest spændende mennesker.
Som vores næste taler, den bedste præstationscoach i verden.
Jeg vil råde jer til at give hende jeres fulde opmærksomhed.
Men det behøves ikke.
Hun får den alligevel. Det er hendes gebet.
Doktor Wendy Rhoades.
"Præstation". Det er sådan et ladet ord.
- Skræmmende. Det lægger et pres. - Ikke for mig.
- Kan du præstere? - Det kan du fandeme tro.
Kig forbi mit kontor. Jeg har aldrig fået klager.
Sådan.
Det siges, at en professionel altid kan afgøre, om folk lyver.
Det er en overdrivelse. Det kan vi ikke.
Men det kan jeg lige nu.
Du lyver.
Du dækker dig til.
Vi får alle klager, ikke sandt?
Dit problem er, at du mindes klagerne, ikke sandt?
De sætter sig dybt. De forfølger dig.
For du vil gerne se dig selv som perfekt.
Men det ved du, at du ikke er.
Derfor sælges der piller som disse for to milliarder dollars årligt.
For de forsikrer os om -
- at når tiden er inde, kan man slå til.
Nogle af jer tager dem.
En smule hjælp er intet at skamme sig over.
Men kastede jeg dem ud blandt jer, ville ingen gribe dem.
Tanken om, at nogen skulle se, at I behøvede hjælp -
- er værre end slet ikke at få den hjælp, som I har brug for.
Men når tiden er inde, og I må købe eller sælge -
- må I være hårde som sten og klar til at fyre den af -
- for det er den branche, I har valgt.
For millioner af år siden startede et meteornedslag en istid.
Selv de stærkeste tyrannosaurusser endte som skeletter.
Et meteor hvirvler af sted mod dette lokale lige nu -
- og alle tilsvarende lokaler.
Hele hedgefondbranchen er under belejring.
Det er velfortjent.
Vi har opført os, som om det ville vare evigt.
Selv da elendigt afkast, tabet af institutionelle midler -
- og fonde baseret på teknisk analyse varslede vores undergang -
- har vi trodsigt nægtet at tilpasse os.
Anskuet i et større perspektiv er vi allerede døde.
Det er jeg klar over, selv hvis I ikke er.
Men i dette splitsekund, hvor vi stadig trækker vejret ...
... vil jeg bekæmpe det uundgåelige.
Har I et kort foran jer, så hold det op foran ansigtet.
Hvis dette lokale repræsenterer hele hedgefondbranchen -
- er kun de utildækkede ansigter tilbage om 18 måneder.
Jeg overlevede.
Virkelig, Mafee? Overlevede du?
For det her var en tilfældig øvelse -
- og jeg ser intet, der taler for, at du klarer den!
Læg de skide kort.
Tillid dræbte næsten Axe Capital.
Og det vil aldrig gentage sig.
Tingene blev lidt for uforpligtende og ubesværede heromkring.
For at tvivlsomme oplysninger ikke længere videregives fra jer til mig -
- skal alle fremtidige samtaler bevidnes af min stabschef.
Stephanie Reed.
Og jeg mener alle.
Mødes vi ved kaffeautomaten -
- venter I på Steph, før I anbefaler mig fløden.
Jeg er en overlever.
Jeg er klar til at gøre, hvad der end kræves for at undgå mit endeligt.
Overvej, om I også er det.
Du har stor indsigt i hedgefondbranchens tankegang.
Havde jeg ikke det efter min tid ...
Ved Axe.
- Ja. - Jeg mener ikke Axe Capital.
Jeg mener Bobby selv.
Du har haft sessioner med ham. Du må forstå -
- på et næsten molekylært niveau, hvorfor han gør, som han gør.
Jeg taler ikke om et stigende marked.
Alle kan handle, når man har lidt knaster.
Men når tingene bliver lidt usikre -
- klør han så på, eller trækker han sig for at betragte alternativerne?
Jeg tænkte, at mit honorar var for højt.
Men hvis du vil vide den slags, var det alt for lavt.
Det tal findes slet ikke. Jeg ville aldrig forråde ham.
Du bestod prøven.
- Får jeg så chokoladefabrikken? - Ja, det gør du.
Jeg overvejede at hyre dig på fuld tid. Nu er jeg sikker.
Der er du alene, Todd.
Jeg har åbnet min egen praksis og har klienter.
- Er det permanent? - Det ved jeg ikke endnu.
Jeg holder mine muligheder åbne.
Er det en løgn?
Det håber jeg ikke.
Men du kan jo holde dit sind åbent -
- og så bør vi finde noget at samarbejde om snart.
Jeg har oplysninger.
- Har du lavet dine lektier? - Ja.
Godt. Jeg skal aflevere nogle papirer på kontoret.
Vi ses efter skole.
- Hav en god dag. - Farvel, mor.
Hjælp! Katie faldt om på gulvet.
- Hvad foregår der? - Jeg ringer til 112.
- Hvad skete der? - Hun har et anfald.
- Anafylaktisk chok. Epinefrin. - Du er ikke sygeplejerske.
- Vi giver først adrenalin, hvis ... - Hun behøver det.
Send en ambulance til Horace-skolen straks.
Okay. Godt, skat.
Du har et allergisk chok, men jeg hjælper dig.
Træk vejret for mig.
Michael, tak. Tjek området udenfor.
Det rygtes i Washington, at Rhoades' uredelighed efterforskes.
Har du igangsat det på en eller anden måde?
Når en fjende falder på slagmarken, må man dræbe ham.
Sårer det ham, gør vi det af med ham.
Han har virkelig påvirket dig.
Så længe Rhoades har den stilling, er jeg ikke sikker.
Hall, puds dine folk på ham.
Bach, jeg vil lægge sag an mod ham straks.
En klog kvinde sagde engang:
"At vinde en krig er som at vinde et jordskælv."
Det er nødvendigt. Hvordan lang tid kræves der?
Bobby, lidt afspænding kan være gavnligt.
Som ved våbenstilstanden i 1918.
Europæerne vendte tilbage til caféerne og drak vin.
- Dyrkede elskov. - Ja.
Havde de vidst, at tyskerne var ved at opruste -
- burde de have knust dem.
Et sagsanlæg medfører omtale.
Alt, der fandt sted, bliver endevendt i pressen og gravet op.
Du vil blive kaldt en kriminel hver eneste dag.
I stedet for den nuværende situation?
Med det dunkle ry, der hænger over mig overalt?
Mange folk, som han har gået op imod, har lidt svære nederlag.
Få advokater vil tage sådanne sager. Ved du hvorfor?
Der er for meget at miste og ingen udsigt til at vinde.
Og hvis du håber at få Wendy tilbage, hjælper det ikke.
Du sagde, at du havde informationer.
Wendy og Rhoades er stadig separerede.
- Hvor bor han? - I huset.
En del af tiden. Det gør hun også, en del af tiden.
- Hvordan? - Det kaldes rededeling. En gang ævl.
Jeg prøvede mellem anden og tredje kone.
Forældrene kommer i skift, og børnene bliver i familiens hjem.
En utopisk idé, der skal lade børnene trives i en urolig periode.
Som sagt er det en gang ævl.
Wendy besøgte Krakow Capital tidligere i dag.
- Har svinet ansat hende? - Usikkert.
Får vi hende ikke tilbage, skulle Lenny Gustaferson være pissesej.
Tænk, at hun overvejer Krakow. De er en gang svindlere.
Jeg vil vide, hvor hun arbejder og hvornår.
Afvent med Gus, indtil jeg siger til.
Godt.
Jeg ved, at Katie har allergi. Hvorfor ved en mor mere end hende?
Jeg kan ikke give medicin, bare fordi en rig kvinde ...
Ti stille.
Topher, jeg overlader ikke mine børn til denne tåbe.
Skal jeg ringe rundt til bestyrelsen?
Den slags tager tid. Her skal være en sygeplejerske til enhver tid.
Hej, Mo. Det er Lara.
Jeg har brug for din hjælp. Kan du tage en vagt på Horace straks?
Du er den bedste. Min kusine er her om 45 minutter.
Jeg dækker indtil da.
Farvel.
Bart Schooner bliver svær at erstatte som chefanklager.
Det vil nok tage 15 minutter, før nogen med en jurauddannelse -
- og behersket alkoholisme snubler ind.
Spøg til side. Jeg vil gerne tale lidt om Barts ...
Chefanklager. Det er en givtig tjans.
En genvej til den private sektor.
Man er sikret en syvcifret løn, når man tager derfra.
Hvordan får man den? Her må være 75 fuldmægtige, der vil have den.
Man må knokle sig frem.
Ja. Det kræver store sager, som er blevet vundet på snedig vis.
- Efter mange års trofast tjeneste. - Årevis.
Så jeg er for ung?
- Hvad siger du? - For uerfaren.
- Bliver det en gammel fyr som jer? - Erfaren, ikke gammel.
Garvet. Jeg har ikke mere whisky.
Jeg bestiller altid to ad gangen.
Tjenerne forsvinder som Houdini efter hovedretten.
- Det må man planlægge efter. - Smart. Garvet.
Fulderikker.
Men bliver det Chuck, der skal uddele jobbet?
- Granskningen. - Ja.
Det siges, at Dake rider en bleggul hest.
Hvad mon han har på Chuck?
Nå da. De tre unge lærlinge fejrer en kollegas afsked. Fint.
Men vil de ikke også sparke ham ud og tage hans plads?
Kom nu.
I ved udmærket, at chefanklager er en genvej -
- til det fremtidige drømmejob. Så hvordan får man stillingen?
Lad mig fortælle jer det. Vores hverv skaber riller med tiden.
Efterhånden bliver rillerne til vægge, som spærrer os inde.
Så for nylig indså jeg, at man bør finde en anden løsning.
Jeg spillede skak i Washington Square Park -
- med en af svindlerne, som har snydt turister i årevis.
Der var en del tilskuere, og det var en vanskelig kamp.
Jeg havde netop fået en fordel.
Jeg havde planlagt mit angreb, da jeg så det ske.
Han tog begge mine springere i ét træk.
Snyderiet var godt udført.
Jeg var ved at kaste mig over ham.
Jeg ville få ham forvist fra parken og hævne mig.
Men i det øjeblik så jeg ...
... at det var en chance for at ændre hele min tilgang.
Så i stedet ...
Jeg så, hvad du gjorde. Det tager tid at mestre den slags.
Det er på en måde beundringsværdigt, men gør det ikke igen i dag.
Jeg kan gøre dit liv vanskeligt, men det vil jeg undlade -
- så længe du forstår det her.
Din næste modstander er den dreng.
Jeg vil have, at han skal more sig, når han spiller mod dig.
Tak.
Manden takkede mig. Tænk jer lige det.
Jeg vidste, at han ikke ville snyde andre den dag -
- og at han ville se sig over skulderen fremover.
Jeg havde opnået noget, der var bedre end hævn.
Gennem målrettethed og lav profil spredte jeg retfærdighed.
Og det er, hvad jeg beder jer alle om.
Det er den nye fremgangsmåde.
Hvordan ved du, at han fortsat gjorde det rette?
Jeg sad på en bænk i nærheden og holdt øje.
Tak, fordi du kom. Det vil være umagen værd for dig.
- Kom til pointen, Spyros. - Godt.
Jeg har altid en finger i jorden. Derfor er jeg endt, hvor jeg er.
Der er indledt en undersøgelse af din afdelings metoder og fremfærd -
- med fokus på en bestikkelsessag mod Axelrod.
Manden, der anfører undersøgelsen, er farlig og kompetent.
En yngre, endnu klogere udgave af mig.
Hvis du kan forestille dig det.
Det kan jeg vanskeligt. Hvem er han?
Oliver Dake.
Står vi lige nu?
Server ikke kaninfoder til en elefant og spørg, om den er mæt.
Ja?
En runde til de dygtige, unge advokater.
- Naturligvis. - Tak.
Inden jeg tager en drink med Bart Schooner -
- og hører, hvem han har i tankerne som sin afløser -
- vil jeg gerne adressere det, som hænger over bordet og hele lokalet.
Den undersøgelse, som mr. Dake udfører.
I ved, hvordan I bør gebærde jer.
Jeg vil have jer til at samarbejde og være oprigtige, naturligvis.
For jeg mener ikke, at vi har grund til bekymring.
Så I, hvad han gjorde?
Gebærder vi os, bliver det Chuck, der udpeger chefanklageren.
Eller også samarbejder vi med Dake og forsøger os med Chucks afløser.
Ja, vi så, hvad han gjorde.
Så du har ikke set noget -
- der har fået dig til at mene, at afdelingen er gået for vidt?
Det er tvetydigt. Præciser det, så jeg kan svare.
Hvordan ville du beskrive mr. Rhoades' tilgang?
Effektiv.
Og hans forståelse af gældende regler?
Jeg kan ikke udtale mig om hans sindelag.
Lad os ...
Lad os ændre fokus et øjeblik.
Fortæl mig om mødet med Axelrod.
- Forliget, der gik i vasken? - Nej. Dit private møde.
Forklar mig, hvordan det er relevant for din undersøgelse.
Jeg efterforsker embedsmisbrug, hvor det end forekommer.
Og uanset hvordan en undersøgelse indledes -
- er jeg som en blæksprutte, når jeg først går i gang.
Jeg har tentakler ude i enhver retning og iagttager og lytter -
- og suger alle informationer, jeg kan finde, til mig.
Hør, jeg indberettede det møde, straks det var overstået.
Jeg har dokumentation, der kan bevise det.
Du indberettede det næste eftermiddag.
Jeg var forhindret i at gøre det før.
Måske tog det dig så længe at afgøre, hvad du skulle fortie.
Jeg redegjorde for alt. Axelrod tilbød mig et job.
- På pizzeriaet i Yonkers? - Korrekt.
- Og jeg takkede nej. - Gjorde du?
Der var ingen vidner, så det er dit ord mod hans.
- Ville Axelrod genkende forløbet? - Ja.
Et dejligt sted. Afgrænset.
Dine patienter må føle sig trygge.
- Tilbyder du mig ikke at sidde? - Nej.
Bestilte du tid i falsk navn, vidste du, at jeg ville afvise dig.
Det er ikke det samme, som at du ikke ville mødes.
Jo, det er.
Der sker noget, når vi er i samme rum.
Det sker altid, Bobby. Det opstår bare naturligt.
Men jeg stopper det. Jeg har stoppet det.
For det første så har jeg undskyldt.
Skal jeg sende blomster dagligt som Joe DiMaggio, så gør jeg det.
Det gjorde han, da Marilyn var død. De ville have samme effekt som hans.
Jeg har brug for dig ved Axe Capital.
Det kommer ikke til at ske.
Der er beslutninger, som jeg må træffe omkring mulige handlinger -
- og det har jeg aldrig måttet gøre uden dig.
Det burde du have indset for længe siden.
Firmaet er ved et vendepunkt.
Vi må træffe store ændringer i en fart.
Og jeg får modstridende råd fra mine ansatte.
Det er den slags, som du fik til at gå op.
Jeg kender dig godt nok til at sige dig én ting. Du skal nok løse det.
Du vil se sammenhænge, som få andre i verden kan se.
Det gør du altid. Det er fascinerende.
Men jeg vil ikke være der til at overvære det.
Hvad vil du så? Det her?
Vil du sidde her på dit fine, lille kontor -
- og lytte til ævl fra folk, der er halvt så kloge end os?
Jeg overvejer en ny hedgefond.
- Er det sandt? - Ja, jeg besøgte en forleden.
Jeg siger ikke, hvem det var.
Direktøren brugte spilteori på mig og trængte mig op i en krog -
- så han ville vinde, uanset hvad jeg sagde.
Jeg ved, hvem det er, ud fra det du sagde.
Jeg er træt af den situation.
- Ville han ansætte dig? - Ja.
Den skiderik prøver at stjæle min mest værdsatte ...
Jeg er ikke din noget som helst.
Jeg vil ikke smide dig ud.
Men jeg beder dig om at respektere mine ønsker. Kan du gøre det?
Fint.
Og send ikke blomster. Eva er allergisk.
- Genterapi er begyndt at bære frugt. - Næste.
Vi køber en algoritme. Jeg kender en fyr fra Wharton ...
Vi burde sælge alt og afvente.
Glem det her. Har nogen af jer indflydelse ved Raya?
Jeg vil ikke investere, men have en profil.
- Hvad er det? - Tinder for de rige og berømte.
Ikke blot. Det er eksklusivt og handler om forbindelser.
- Med kontantbeholdning ... - Ti stille.
Jeg giver ikke noget af dette lort til Axe.
I må spidse blyanterne og finde idéernes Traci Lords.
Vil I have en definition?
En idé, der grænser til det ulovlige og kan sutte markedets pik af.
Tak, fordi du bruger pausen på det.
Jeg skal sælge fem mio. aktier til kurs 40.
Men de er svære at sælge.
Ingen mægler vil tage dem alle og garantere min pris.
Så fem mæglere sælger en million hver og kender ikke til hinanden.
Er det virkelig den bedste måde? Det er fordækt og ineffektivt.
- De finder ud af det. - Jeg skal have den pris.
Du hørte Axe. Overlev eller dø.
Hvad med at lave et omkostningsneutralt kredsløb?
Brug optioner til at beskytte salget.
Køb puts til 40 dollar, og sælg calls til 45 dollars.
Så er du beskyttet ved 40 dollars, og risikoen er fastlåst.
Men nu kan du være tålmodig og er ikke afhængig af aktien.
Du har ret. Det vil spare os for ti millioner på denne handel.
Derfor må du blive efter praktikforløbet.
Det ville jeg også mene i din situation.
Jeg bestilte frokost til dig. Vegansk.
Hvorfor tror du, jeg er veganer?
Det ved jeg ikke. Det hele?
For helvede da. Er du ikke det?
Jeg skal nok spise det.
Hør, jeg har mindsket fejlraten, siden du kom.
Min salgsstatistik er steget 150 point.
Det var før de ti millioner, du lige sparede mig.
Det er ingen tilfældighed. Det er effektivitet. Det er dig.
Og nu skal du videre. Det har jeg ikke råd til.
Jeg vil sygne hen.
Og det var før, jeg ødelagde tingene ved at byde på vegansk frokost.
Selvfølgelig er jeg veganer.
Her er mit problem. Jeg gør en masse for at beholde praktikanter.
Jeg ødsler med penge og lader dem more sig. Det vil ikke virke på dig.
Som lækre piger, der dukker op hos mig, sanseløs druk og sådan?
Jeg er enig. Det ville ikke fungere.
- Hvordan beholder jeg dig så? - Det kan du ikke rigtig.
Se ham lige. Menigmand, der griller løs.
Han sendte kokken hjem, fordi I altid gør det her sammen.
Selvom du har frosset ham ude, forventer han det stadig.
Førhen vidste jeg ikke, hvem han var.
Du er den hårdeste fyr i familien. Uden tvivl.
Men vi ved begge, hvad der sker, hvis du sætter mig på en prøve.
Gå så derind og opfør dig menneskeligt over for min mand.
Det er under protest.
- Hejsa. - Mo! For pokker, du kom.
- Hvad så? - Det er godt at se dig.
Det er som med en jagtkniv. Man flår den op ...
- Hej, Matt. - Axe.
- Jeg er glad for, at du kom. - Selvfølgelig.
- Kender I hinanden fra distriktet? - Forskellige årgange.
Det var før din tid som bankmand, Raul.
- Jeg er stadig betjent inderst inde. - Det er godt at se dig.
Skolen var glade for dig.
Hvor skønt.
Det ville være en nem måde at blive sygeplejerske på fuld tid.
- Ja. - Hvad taler vi om?
De ville starte med at tilbyde 72.000 og tilskud til bolig.
Jeg skal nok presse dem op.
Kom nu, Mo. Det ville være så skønt at have dig her -
- i stedet for alle dødbiderne.
Det er ikke meget mere end min nuværende løn.
Og det er stadig bare vagter.
Skal jeg prøve noget nyt, skal det være større.
Jeg må finde mit næste kapitel, hvis du forstår?
Ja. Det gør jeg.
En vis motorcykelgruppe solgte stoffer fra toilettet på Hendricks.
De ville ikke sælge til betjente i civil.
Så vi sendte et hold ind, der skulle overvåge dem fra taget.
En dag er jeg deroppe, og jeg ser en handel blive foretaget.
Jeg lænede mig for langt frem og faldt ned -
- og landede på røven midt på herretoilettet.
En sort mand i politiuniform. Jeg så op -
- og en håndfuld Hells Angels stirrede på mig.
Så de kastede sig over mig med næver, flasker og støvler.
De tævede mig næsten ihjel. Jeg slap kun lige med livet i behold.
- Alle benægter det her. - Selvfølgelig.
Men historien går endnu, at den selvsamme aften -
- tog alle betjentene fra stationen ned på baren med knipler -
- og tværede de skide bikere ud over gulvet.
Der blev ikke solgt stoffer på baren i lang tid derefter.
Dengang drejede det sig om grupper og antal.
Da de var i overtal, og jeg var alene, vandt de.
Men da vi var i overtal, kunne de ikke forsvare sig.
Den lektie behøver man kun at lære én gang.
Helt sikkert.
Jeg har brug for dine særlige computerevner, positive tilgang -
- og dit magiske IT-nørderi.
Ingen har før sagt, at jeg har en positiv tilgang.
Du skjuler den bag en overlegen, afvisende og pessimistisk maske.
Men jeg ser dit sande jeg.
- Hvad har du brug for? - Raya.
Du skal hacke Raya og lave en konto til mig.
Det kan jeg ikke.
- Jo da. - Muligvis.
Men siden er krypteret med en 128-bit Blowfish-nøgle.
Intet brute force-angreb har kunnet knække den.
Jeg kan ikke gøre et godt forsøg og udføre mine opgaver.
Så som?
- Beskytte stedet mod cyberangreb. - Det har du gjort.
Men jeg skal holde opsyn med vores software, serverne og mit team.
Og det kan du også, så snart du får mig på Raya.
Ja.
- Dommer DeGiulio. - Mr. Rhoades. Til tjeneste.
Godt. Jeg har brug for noget.
Jeg står ikke til tjeneste, Chuck. Jeg citerede Hamilton.
- Jeg har ikke set den. - Hvad har du brug for?
Vi granskes af en fyr ved navn Dake fra Washington.
Han er en hård mand. Han er god.
Skønt. Jeg kan se, at han er god.
Jeg vil gerne ønske ham god hjemrejse.
Jeg vil vide, hvem der sendte ham, og hvad de er ude efter.
Kender du oprindelsen til ordet billet?
- Er det også fra Hamilton? - Nej.
I så fald ja. Det var en ordre om privat indkvartering af soldater.
Men nu betyder det en stilling og det medfølgende ansvar.
Så i min stilling må jeg være dommer og fælde dom i forskellige sager.
Men det vil aldrig være mit job at gøre, som du befaler mig.
Jeg glemte at spørge pænt, gjorde jeg ikke?
Det arbejder jeg på. Vil du ikke nok?
Det er dejligt at høre, men jeg er ikke dommerfuldmægtig længere.
Nej. Det forstår jeg, og det respekterer jeg.
Men vi ved begge, hvorfor du ikke er dommerfuldmægtig.
Så jeg beder dig om at gøre dette for mig.
Som en sidste gestus.
Selvfølgelig, hr. anklager.
Kig forbi fredag morgen. Så burde jeg vide besked.
- Og tak. - Det var så lidt, Chaz.
Giv mig din telefon.
Vi skal bruge vores IT-mandskab og dit fokus.
Du kan ikke lave nytteløse internetangreb.
Jeg skaffer dig ind på Raya. Jeg er medlem.
Jeg får Micheal Che til at sige god for dig.
Du kan ikke distrahere personalet.
- Så du er medlem? - Det er du også nu.
Fortæl ikke nogen, at jeg hjalp dig.
Og når du ser mig derinde, så tryk ikke på hjertet.
Lækkert!
KONTOOVERSIGT
Mr. Rhoades.
Jeg er ved at gennemgå min første runde af interviews.
Selvom alt ikke er uangribeligt, så er det tæt på.
Og jeg regnede med, at jeg snart ville være færdig.
Men ...
Så blev jeg opmærksom på en overførsel.
- En overførsel? - Som din kone modtog.
Fra Axelrod.
En af hendes konti, som du underskrev for.
Det var omkring den dag ellers faktisk på dagen -
- hvor du stoppede sagen mod ham.
Fem millioner dollars.
Det er muligvis ikke bestikkelse.
Men det ligner og lugter søreme som bestikkelse.
Og hvis jeg stikker tungen i den, smager den sikkert også sådan.
Lækkert.
Men det kendte du vel ikke til?
Vi er nødt til at banke på og ikke bare gå ind.
Jeg ville lade babysitteren gøre dem klar til dig.
- Vi må tale sammen. - Det er ikke idéen med det her.
- Vi må give hinanden plads. - Det ved jeg.
Det er ikke en privat sag.
Hvad er det så?
Jeg ved, at vi er midt i en separation -
- og ikke længere fortæller hinanden om vores dagligdag i detaljer.
Havde vi kommunikeret så godt før, ville vi måske stadig være sammen.
- Er det nu min fejl? - Ja, primært.
Men der var andre ting, som vi burde have diskuteret.
Den slags, som jeg ikke ville have holdt for mig selv.
Hvis jeg eksempelvis pludselig modtog -
- en overførsel på fem mio. dollars, samme dag som min mand -
- opgav sagen mod den mand, der foretog betalingen -
- så ville jeg måske have formået at nævne det.
Jeg indså ikke, hvordan det kunne tage sig ud.
Er det en undskyldning?
Jeg ville ikke skade dit omdømme.
Ikke bare mit omdømme. Mit embede.
Måske min frihed. Måske din.
Frihed?
Jeg er lige begyndt at mindes, hvordan det føles.
Du skal ikke ødelægge en af mine få friaftener længe.
Jeg vidste, at Axelrods penge ville ramme mig. De er giftige.
Man behøver ikke indtage dem. Det er nok at være tæt på dem.
Godt. Jeg er ikke længere tæt på dem, og du er ikke længere tæt på mig.
Hyg dig med børnene.
Unger, jeg tager af sted! Jeres far er her.
Jeg elsker jer!
Hej, unger! Jeg kommer op nu!
Dette sted viste mig først, hvordan verden hang sammen.
Jeg så, hvordan folk løb hen for at placere væddemål i optimisme.
Uden nogen plan.
Og jeg så dem gå bort, mens de flåede sedlerne itu i væmmelse.
Sådan ville jeg ikke ende.
- Satsede du ikke penge? -Jo.
Men først regnede jeg ud, hvordan man gjorde det intelligent -
- og hvem, der havde en plan.
Folk, der gjorde en indsats og fjernede gætteriet.
De vidste, hvilke kuske og heste der var udhvilede.
De vidste også, hvilke der sang på sidste vers.
Hvordan mødte du dem?
Det gjorde jeg ikke i starten.
Men jeg tænkte, at de altid satsede sent og stort.
Så jeg begyndte at kigge der og ikke der.
Tallene fortalte historien. Det gør de altid.
Jeg begyndte selv at satse penge. De rette steder.
Og da jeg forstod, hvad der skete -
- holdt jeg øje med banen for at se, hvordan det skete.
Et sært tidspunkt at træne på.
Ja, han kommer herud de fleste af ugens dage.
Han lader de nye heste løbe i lyset, så de kan vænne sig til det.
Han er en god kusk. Men hans far ...
Hans far var den bedste. En mester med billeder i mindehallen.
- Han var altid blandt de tre bedste. - Det stiller ikke dig tilfreds.
Du viser dig ikke. Du vinder.
Det gør jeg. Jeg er i en anden branche.
Du og teamet har ret. Risikoen er for stor.
Jeg kunne risikere et stort tab, hvis jeg slår til og fejler.
Da jeg kom her, havde jeg intet, så jeg regnede det hele ud.
Det gjorde du.
Jeg må skaffe Rhoades af vejen. Ellers er det aldrig ovre.
Mit sagsanlæg er som at skyde en ærtebøsse mod en tank.
Og vi har brug for en haubits.
Men jeg ved, hvordan vi skaffer en.
Vi finder alle, han har pisset på, og som er blevet forurettede.
Folk med solide sager, og så opkøber vi deres krav.
Vi samler sagsanlæggene. Hvor ét er svagt, er mange stærke.
Det er en lektion, man kun skal lære én gang.
Det vil være et kollektivt søgsmål.
- Det er ikke let at overse. - Det vil være umuligt.
Historierne vil ikke være om dig, men om ham.
Og det lort, han svømmer i.
Ved du, hvad du må gøre?
Jeg ved, hvad jeg må gøre.
Han tager ikke herud et par gange om ugen.
Nej. Det gør han ikke.
Men jeg ville se ham køre, så han kørte.
Gør det, jeg har brug for. Sæt det i værk. I aften.
Herregud.
- Er alt i orden? - Ja.
- Kan du holde den her? - Ja. Op med dig.
Tak. Du er blevet stævnet.
- Et sagsanlæg? - 127 af dem. Beklager, makker.
Jeg bliver sagsøgt.
Tilsyneladende af alle, jeg nogensinde har mødt.
Det gav slet ikke mening, indtil jeg så den her.
Bobby Axelrod.
Krænkelse af hans rettigheder ifølge fjerde forfatningstillæg.
Uberettiget strafferetlig forfølgning.
Resten er lignende, og de er alle gået sammen.
Jeg tror, at han finansierer dem alle.
Jeg fornemmer, at dette vil blive hans kald.
Jeg ville gerne sige, at det var alt.
Men Washington lytter til Dake, der har fortalt justitsministeren -
- om en stor overførsel, som er særdeles ildelugtende.
Ja. Den var til min kone. Intet usædvanligt i hendes verden.
Sådan ser han det næppe. Det kan ikke spinnes, Chuck.
Ja?
Chuck, jeg vil tale med dig i Washington på torsdag.
Ja.
Ja, fru minister.
Det var justitsministeren.
Hun bad mig komme til Washington.
Dake fortalte hende om overførslen.
Hun vidste også besked om disse.
Så jeg skal melde ind hos hende på torsdag -
- hvor hun vil tage varmt imod mig -
- give mig hånden og så fyre mig.
Det tip, der førte til undersøgelsen, kom fra en mobiltelefon -
- via en sendemast i Yonkers midt om natten.
Hvad rager det mig?
Du var i Yonkers på pizzeriaet til mødet med Axelrod.
Du hørte nok noget til mødet, som gjorde dig utilpas.
Du ved, hvem Rhoades er, Bryan.
Du ved, at han ikke burde bestride sit embede.
Og jeg ved, at det var dig, som foretog det opkald.
Tekster: Jakob Mølbjerg www.sdimedia.com